23. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1046 της 18 Δεκ. 1958/3 Ιαν. 1959 Περί εγκρίσεως ατελούς εισαγωγής υλικών δια την κατασκευήν των μεταλλικών θυροφραγμάτων και ηλεκτρικών εγκαταστάσεων φράγματος ποταμού Αξιού. Λαβόν υπ’ όψιν το υπ’ αριθ. Δ.46246 από 16.10.58 έγγραφον του Υπουργείου Συγκοινωνιών και Δ. Έργων ως και την ταυτάριθμον από 10.10.58 εισήγησιν των Υπουργών Οικονομικών, Συγκοινωνιών-Δημοσίων Έργων και Βιομηχανίας και συμπληρούν την υπ’ αριθ. 1950 από 2.11.57 πράξιν αυτού, αποφασίζει: Εγκρίνει την ατελή εισαγωγήν των παρά του οίκου YOEST αποσταλέντων και αποσταλησομένων υλικών δια την κατασκευήν των μεταλλικών θυροφραγμάτων και ηλεκτρικών εγκαταστάσεων φράγματος ποταμού Αξιού, ουχί μόνον εξ Αυστρίας αλλά και εκ Δυτικής Γερμανίας. Κατά τα λοιπά ισχύει η υπ’ αριθ. 1950/2.11.57 πράξις του Υπουργικού Συμβουλίου. Εκδόσαν προς τούτο την υπ’ αριθ. 1046 παρούσαν πράξιν του, κυρωθησομένην δια Νόμου μερίμνη του Υπουργού Συγκοινωνιών και Δημοσίων Έργων και δημοσιευθησομένην δια της Εφημερίδος της Κυβερνήσεως. 